Atrask Sportą

Kino vakaras ir parkūro treniruotė vaikams ir suaugusiems
2025-04-04 18:00 - 21:00 UTC | Vilniaus parkūro akademija, Ateities g. 31, Vilnius, Lithuania
Data: 2025 m. balandžio 4 d. (penktadienis)Laikas: 18:00–21:00Vieta: Vilniaus parkūro akademija, Ateities g. 31, VilniusKaina: 15 €Amžius: nuo 6 metų
Kviečiame vaikus ir suaugusius į išskirtinį renginį – kino vakarą su dokumentiniu filmu „SPOT TESTED“ ir bendrą parkūro treniruotę po peržiūros.
Filmas pasakoja apie parkūro kultūros vystymąsi ir tarptautiniu mastu žinomus atletus, tokius kaip Dom Tomato, Pasha Petkuns, Lilou Ruel, George McGowan ir daugelį kitų. Tai istoriškai vertingas ir įkvepiantis pasakojimas apie laisvą judėjimą, kūrybą ir bendruomenę, kurią vienija parkūras.
Po filmo žiūrėjimo dalyviai kviečiami į įkvėptą parkūro treniruotę – tai galimybė iškart pritaikyti pamatytus judesius ir patirti bendrumo jausmą judant kartu.
Registracija
Registracija vykdoma per internetinę sistemą:exoclass.com/lt/embed/provider/8addc1dc-9f4f-4aee-840f-707fcd4f69e5/group-management/1dcea690-a1c2-42fe-b24c-2054c24059cc
Taip pat galima registruotis pas trenerį arba administracijoje.
Vietų skaičius ribotas. Kviečiame registruotis iš anksto.

ATRANKA Į LIETUVOS ORO AKROBATIKOS ČEMPIONATĄ
2025-04-04 16:00 - 2025-04-05 20:00
(Atranka į LPOF čempionatą)

Kiekviename regione geriausiai pasirodę Aerial sport atstovai iš 1,2,3 ir 4 divizionų, nuo 7m. amžiaus, keliaus į Lietuvos pole sporto ir oro akrobatikos čempionatą, kuris vyks 2025-06-14
Atranka vyksta be žiūrovų.
Daugiau informacijos: nuoroda

Havajų vakarėlis
2025-03-28 17:00 - 21:00 | Vilnius Outlet, Vytauto Pociūno g. 8, Vilnius, Lithuania
ALOHA, MAŽIEJI NUOTYKIŲ IEŠKOTOJAI!

Kviečiame jus į linksmą ir spalvingą Havajų vakarėlį!

Kada? Kovo 28 d. 17:00 val.
Kur? VILNIAUS OUTLET, 3a. K-gym oro akrobatikos salė
Kaina: 35 €
Registracija: nuoroda

Jūsų laukia egzotiški žaidimai, havajietiški šokiai, smagios pramogos ir siurprizai! Ateik pasipuošęs havajietiška apranga ir pasiruošk gerai praleisti laiką!

Laukiame jūsų!

GAUDYNIŲ LYGA, 2 ETAPAS
2025-03-22 | KGYM, Ateities g. 31, Vilnius, LT-06326, Lithuania
Įspūdingiausias parkūro renginys sugrįžta! Gaudynių Lyga 2024/2025 kviečia visus norinčius išbandyti savo jėgas dinamiškose gaudynių kovose, kur greitis ir strategija nulems viską.
Kas yra Gaudynių Lyga?Tai lietuviškas World Chase Tag atitikmuo, kur dalyviai 1 prieš 1 varžosi 20 sekundžių raunduose. Tikslas – sugauti savo varžovą ir išvengti pagavimo.
Nesvarbu, ar esi parkūro mėgėjas, ar tiesiog greitas ir gudrus – šis čempionatas atviras visiems! Kiekvienas etapas – tai ne tik iššūkis, bet ir galimybė priartėti prie finalinės pergalės.
Artimiausias etapas – 2025 03 22
REGISTRACIJA: https://shorturl.at/0CmW
Prisijunk ir tapk turnyro dalimi!

BANANA KING: Parkūro įgūdžių iššūkis
2025-02-22 | Vilniaus parkūro akademija, Ateities g. 31, Vilnius, Lithuania
🔥 Kviečiame visus parkūro entuziastus į „BANANA KING: Parkūro įgūdžių iššūkį“! 🔥
REGISTRACIJA – NUORODA
🏆 Data: 2025 m. vasario 22 d.
📍 Vieta: Vilniaus parkūro akademija, Ateities g. 31, Vilnius
⏳ Dalyvių kategorijos ir laikai:
👦 Iki 11 metų – varžybos 10:00–12:30, apdovanojimai 12:30
🧑 11+ metų – varžybos 13:30–16:00, apdovanojimai 16:00
💪 16+ metų – varžybos 17:00–19:30, apdovanojimai 19:30
🎯 Parkūro iššūkiai – trys etapai, kuriuose tik geriausi įrodys savo įgūdžius!
🥇 Geriausi dalyviai laimės medalius ir prizus!
🍌 Kiekvienas dalyvis išsineš savo uždirbtus bananus – tikrus, valgomuosius!
📅 Registracija iki vasario 14 d. per exoclass sistemą
💰 Dalyvio mokestis: 25 EUR.
🚀 Priimk iššūkį, registruokis ir tapk BANANA KING čempionu! 🚀
VARŽYBŲ NUOSTATAI

Kalėdinis vakarėlis
2024-12-20 | KGYM, Ateities g. 31, Vilnius, LT-06326, Lithuania
Artėjančių švenčių proga kviečiame Jus į Kalėdinį vakarėlį, kuris vyks: Data: gruodžio 20d. Laikas: 18val. Vieta: Ateities g. 31Laukia jauki atmosfera, aktyvūs žaidimai, Kalėdų senis su dovanomis ir galimybė praleisti nuostabią dieną drauge. Nepamirškite šventinės nuotaikos ir šypsenų! **Registracija būtina iki gruodžio 13d.** Registruotis galite el. paštu ateik@atrasksporta.lt **Vietų skaičius ribotas, tad paskubėkite!** Jei turite klausimų, drąsiai kreipkitės. Laukiame Jūsų su nekantrumu!

Šuolių dirbtuvės
2024-12-15 14:00 - 15:30 | Vilnius
Naujiena: „Šuolių dirbtuvės“ su parkūro meistru Dovydu Česnuičiu!
Pasinerkite į išskirtinę parkūro patirtį ir išmokite šokti aukščiau, šokti toliau! „Šuolių dirbtuvės“ – tai 90 minučių trukmės intensyvus užsiėmimas, kuriame ne tik išmoksite įvairių šuolio technikų, bet ir sužinosite, kaip saugiai bei efektyviai peržengti savo ribas.
Ką išmoksite?

Parkūro šuolio technikų: „Standing jump“, „Plyo“, „Running jump“, „Stride“, „Tic-tac“ ir kt.;
Teisingai pasiruošti šuoliui ir įvertinti savo galimybes;
Saugiai nusileisti po sėkmingo ar nesėkmingo šuolio;
Sujungti šuolius į kombinacijas, kurti judesių sekas;
Specialių fizinių pratimų, kurie sustiprins šuolį ir sprogstamąją jėgą.

Užsiėmimas tinka:

Dalyviams nuo 12 metų, nepriklausomai nuo jų fizinio pasirengimo;
Visiems, kurie nori susipažinti su parkūru arba gilinti savo įgūdžius.

Kodėl verta?
Užsiėmimą ves Dovydas Česnuitis, parkūro meistras su 9 metų patirtimi, aktyvus varžybų dalyvis, teisėjas ir treneris. Dovydas yra ne tik profesionalas, bet ir puikus mokytojas, kuris padės jums suprasti parkūro esmę bei įgauti pasitikėjimo savimi.
Programa:
1. Pradžia (15 min):

Prisistatymas, susipažinimas su programa ir užsiėmimo tikslais;
Trumpos šuolių vaizdo demonstracijos;
Dinamiškas apšilimas.

2. Pagrindinė dalis (60 min):

Praktika su žemomis, minkštomis kliūtimis: mokysitės įvairių šuolio tipų – nuo „Standing jump“ iki „Stride“;
Vidutinio aukščio ir kietos kliūtys: įgysite daugiau pasitikėjimo ir tobulinsite techniką;
Kombinacijos ir aukštos kliūtys: sujungsite išmoktus šuolius į dinamiškas sekas ir išbandysite savo jėgas.

3. Pabaiga (15 min):

Fizinių pratimų serija, stiprinanti šuolius;
Aptarimas ir įspūdžių pasidalinimas.

Registruokitės dabar!
Nepraleiskite progos dalyvauti šiose unikaliose dirbtuvėse, kurios atvers naujas parkūro galimybes ir leis pajusti tikrą judesio laisvę!
Registraciją: spausti čia

KGYM oro akrobatikos taurė
2024-12-14 | Birštonas, Kęstučio g. 14, Birštonas, Lithuania
Nepaprasta proga – nuostabus renginys jau visai čia pat! ✨ Leiskime sau pajusti tikrą magiją ore ir pasiruoškime įkvėpti šventinį džiaugsmą, kuris atkeliaus drauge su gražiausiomis metų šventėmis – Kalėdomis. Atraskime stebuklus kartu! Susitikime Birštone jau š. m. gruodžio 14 d., ir kurkime ypatingas akimirkas drauge! 🎄🌟

Varžybų NUOSTATAI
Privalomoji forma, Sporto kryptis
Privalomoji forma, Meninė kryptis
Iki 2024 m. lapkričio 20 d. būtina: užpildyti registracijos privalomąją formą ir išsiųsti el. paštu ateik@atrasksporta.lt. Komanda turi užpildyti visų dalyvių formas ir išsiųsti vienu failu.

KGYM vaikų ir jaunimo žiemos gimnastikos pirmenybės
2024-12-07 10:00 - 2024-12-08 17:00
Kviečiame į KGYM sporto ir sveikatingumo centro vaikų ir jaunimo žiemos gimnastikos varžybas, kurios vyks 2024 m. gruodžio 7-8 dienomis KGYM sporto ir sveikatingumo centre, Ateities g. 31B, Vilniuje.
Varžybose dalyvaus įvairių amžiaus grupių sportininkai: nuo 4 metų iki suaugusiųjų. Renginys suteikia galimybę visiems dalyviams pasirodyti, nesvarbu jų amžius ar patirtis. Pralaimėtojų nėra, visi dalyviai bus apdovanoti.
Nepamirškite užsiregistruoti iki lapkričio 25 d. ir atsiųsti savo muzikos įrašus!
VARŽYBŲ NUOSTATAI

Gaudynių lyga, 2024 čempionatas
2024-11-09 10:00 - 17:00 | Vilnius
Gaudynių Lyga 2024 Čempionatas
Organizatorius: Vilniaus Parkūro Akademija
Gaudynių Lyga – tai įtraukiantis ir adrenalino kupinas renginys, kuriame sportininkai susirenka parodyti savo parkūro ir greičio įgūdžius. 2024 metų čempionatas žada būti įspūdingas, su daugybe naujovių, greitais bėgimais ir atkakliomis kovomis dėl čempiono titulo.
Kas tai yra Gaudynių Lyga?
Gaudynių lyga yra unikalus sportas, kuriame dalyviai varžosi vienas prieš vieną dinamiškose gaudynių rungtyse. Parkūro ir bėgimo technika yra esminės šio sporto dalys – čia svarbu ne tik greitis, bet ir sugebėjimas greitai įveikti kliūtis bei suktis iš keblių situacijų.
2024 metų čempionatas bus dar įspūdingas, pritraukiantis vikriausius dalyvius, kurie varžysis dėl čempiono vardo ir šlovės. Žiūrovams tai bus puiki galimybė pamatyti įspūdingus judesius, strategijas ir dinamišką veiksmą, kuris vyks tiek greičiu, tiek sumanumu. Renginio atmosfera žada būti energinga, pilna entuziazmo ir sportinio azarto.
Vilniaus Parkūro Akademija didžiuojasi galėdama organizuoti šį renginį ir suburti parkūro bendruomenę. Jų patirtis ir atsidavimas parkūro sportui užtikrina, kad čempionatas bus profesionalus, įkvepiantis ir nepakartojamas įvykis tiek dalyviams, tiek žiūrovams.
Prisijunkite ir patirkite šio unikalaus sporto energiją bei tapkite neeilinių gaudynių dalimi!
Šiuo metu registracija vyksta pas parkūro trenerius. Registruotis gali visi norintys.

TAISYKLĖS

Helovyno vakarėlis
2024-10-25 18:00 | KGYM, Ateities g. 31, Vilnius, LT-06326, Lithuania
Helovyno vakarėlis vaikams – pasiruoškite baisiai geram laikui!
Data: Spalio 25 d.
Laikas: 18:00 – 00:00 (trukmė 6 val.)
Kaina: 35 EUR
Vieta: Ateities g. 31, Sporto ir sveikatingumo centras „K-gym”
Aprangos kodas: Halloween’o tematika – kuo baisesnis, tuo geriau!
Kai ateis naktis ir šešėliai taps dar juodesni, mes jus kviečiame į siaubingai smagų Helovyno vakarėlį vaikams! Pristatome jums tamsią ir paslaptingą programą, kuri privers jūsų kraują stingti, o juoką skambėti…
Programa: 🧙‍♀️ Raganos katilas – ką slepia šis paslaptingas burbuliuojantis katilas? Sužinokite tik atėję!
🕸️ Voratinklio iššūkis – ar pavyks ištrūkti iš labirinto, pilno klastingų voratinklių?
🎃 Helovyniški žaidimai – draugystės kupini, bet su šiurpuliuko prieskoniu.
👻 Baisiausio kostiumo rinkimas – pasistenk, kad tavo kostiumas išgąsdintų visus, ir tapk siaubingiausiu vakaro svečiu!
🎧 Užkuriantis vakarėlį DJ – pasiruoškite šokiams, kurie privers net vaiduoklius judėti pagal ritmą!
🍬 Skaniausi užkandžiai – saldūs, bet kartu ir šiurpą keliantys, tikri monstrų skanėstai!
🧟‍♂️ Ir dar daaaaug baisių užsiėmimų – šokiai su zombiais, vampyrų slėpynės ir daugiau!
Prisijunkite, jei drįstate! Tai bus naktis, kurioje baimė susimaišys su linksmybėmis, o juokas skambės per visą naktį. Bet nepamirškite – šiurpą keliančios nuotaikos čia niekada nepritrūksta… 🎃👻
